El Cor Ciutat de Burjassot celebra el seu Concert de Nadal
2025-07-24

L’Església del Sagrat Cor de Burjassot serà l’escenari, dissabte que ve 22 de desembre, del concert de Nadal que oferirà el Cor Ciutat de Burjassot, a partir de les 20:15h. Amb entrada gratuïta, les veïnes i veïns que assistisquen al concert, podran delectar-se escoltant les peces que interpretaran els components del CCB, amb l’acompanyament instrumental del pianista Miguel Gironés.

Sota la batuta del jove director Alejandro Manzanera, el CCB interpretarà obres dels compositors J. Rutter, M. Duruflé, B. Chilcott i Ariel Ramírez, entre altres, amb obres com “Christmas Lullaby”, “Notre Pere”, “La Peregrinación”, etc. Totes elles van estar compostes entre 1925 i 2010 i abasten un interessant ventall d’estils. El concert finalitzarà amb dos clàssics d’aquestes dates, “Adeste Fideles” i “Noche de paz”.